b'\n_START_ARTICLE_\nDeutsche Bundesbank\n_START_PARAGRAPH_\nDeutsche Bundesbank er Tysklands centralbank og en af de mest respekterede centralbanker i verden. Idet Tyskland er medlem af EU er centralbanken ogs\xc3\xa5 medlem af Det Europ\xc3\xa6iske System af Centralbanker og Den \xc3\x98konomiske og Monet\xc3\xa6re Union. Grundet dens styrke og landets st\xc3\xb8rrelse er Bundesbank den mest indflydelsesrige centralbank i Europa, der ikke bare har indflydelse p\xc3\xa5 pengepolitikken og den \xc3\xb8konomiske politik i Tyskland, men ogs\xc3\xa5 i h\xc3\xb8j grad i EU. Banken har s\xc3\xa6de i Frankfurt am Main._NEWLINE_Bundesbank blev etableret i 1957 og efterfulgte Bank deutscher L\xc3\xa4nder, der introducerede D-Marken 20. juni 1948. D-Marken var landets valuta frem til indf\xc3\xb8relsen af euro i 2002. Det var den f\xc3\xb8rste centralbank i verden, der fik fuld uafh\xc3\xa6ngighed til at styre pengepolitikken \xe2\x80\x93 en model, der senere er kaldt Bundesbank-modellen. Den Europ\xc3\xa6iske Centralbank er modelleret efter Bundesbank og har ogs\xc3\xa5 sit hoveds\xc3\xa6de i Frankfurt. Deutsche Bundesbank var bredt respekteret for sin evne til at styre inflationen i anden halvdel af det 20. \xc3\xa5rhundrede, hvilket gjorde D-Marken til en af de mest stabile valutaer. _NEWLINE_Direkt\xc3\xb8r for Deutsche Bundesbank er siden 2011 Jens Weidmann.'